JohanHeinsen/ENO huggingface dataset:
Lolland-Falsters Stifts-Tidende, 1843-05-25
Nykjøbing den 25de Mai 1843. Vi omtalte i vort sidste Løverdagsnumer det Uhensigtsmæssige i den Bestemmelse, at de to Dampskibe, som gaae mellem Flensborg og Aarhuus, skulde foretage samme Tour paa de samme Dage, og vi henledte ved samme Leilighed vedkommende Rhederiers Opmærksomhed paa den Frygt for en farlig Veddeseilads, som let kunde blive følgen af en saadan Concurrence, da man maatte antage, at ethvert af disse Dampskibe vilde søge at komme først til Mellemstationerne for at kunne optage alle de paa ethvert Sted ventende Passagerer. Vore Ord synes næsten at have været prophetiske: J Mandags, paa den første Tour, som saaledes foretoges samtidig, ankom nemlig König Christian VIII først til Gaabense, men efterfulgtes omtrent i en Miils Afstand af sin Rival Königinn Caroline Amalia.
Lolland-Falsters Stifts-Tidende, 1843-05-25
Da de Kl. 4 om Eftermiddagen vare komne til Præste Bugt, formindskedes denne Afstand kjendeligt, men nu hørtes pludselig paa König Christian et Skrald som af en Explosion, der efterfulgtes af en frygtelig Buldren og Susen; Hjulene standsede, og hele Maskineriets Rum opfyldtes saaledes med Røg og Damp, at det i flere Minutter var umuligt at opdage, hvad der var paa Færde; selv Capitainen skal have yttret den Formodning, at der var gaaet Jld i Skibet, og Enhver troede, at hans sidste Øieblik var kommet. Den Skræk og Forvirring som herved opstod, kunne ikkun de forestille sig, som have været Vidner til en saadan Scene: Nogle af Passagererne sprang i den paa Siden af Skibet hængende Baad og forsøgte at skjære den løs, men Andre forhindrede dem med Magt heri; Nogle bade, Nogle skrege, Nogle kastede sig jamrende i ubekjendte Medreisendes Arme. Omsider opdagedes Aarsagen til den hele Tumult, og man saae, at det for en Deel var blind Allarm, Den ene Krumtap var knækket, den tilhørende Cylinders Overdeel sprængt, og det var det ledige Stempel, som ved at flyve op og ned, i Forbindelse med den udfarende Damp foraarsagede den store Støi. Man satte nu Nødslag til, og det efterfølgende Dampskib, som imidlertid var kommet ganske nær, optog de ombordværende Passagerer, skjøndt enkelte Reisende paa Caroline Amalie utroligt nok – forsøgte at protestere imod Opfyldelsen af denne Kjærlighedspligt, fordi Ankomsten til Kjøbenhavn derved maatte forsinkes, hvilket rigtignok blev Tilfældet, da man maatte overnatte for Anker under Dragø. Maskineriet i König Christian VIII maa formodentlig undergaae en langvarig Reparation, og efter dennes Tilendebringelse vil det indtrufne Tilfælde forhaabentlig gjøre Frygten for en farlig Concurrence overflødig.
Lolland-Falsters Stifts-Tidende, 1843-05-25
Udenlandske Efterretninger. Det engelske Underhuus har den 15de dennes efter meget levende Debatter med den betydelige Majoritet af 381 Stemmer mod 125 forkastet Hr. Williers Forslag om Korntoldens Ophævelse. J Jrland vedbliver Bevægelsen, og Bestræbelserne for at opløse Foreningen med Storbritannien (Re peel=Agitationen) forøges bestandig. Robert Peel har i Parlamentet med største Bestemthed ere klæret at ville anvende Lovens og Constitutionens hele Kraft mod disse Bevægelser, og hvis det skulde blive fornødent, forlange en udvidet Myndighed. Herover har O'Connel i en særdeles talrig Folkeforsamling i Dublin kaldt Statsministeren en dumdristig Skurk, og en truende Gjæring giver sig ved mange Leiligheder tilkjende over hele Jrland.
Lolland-Falsters Stifts-Tidende, 1843-05-25
Endnu den 15de dennes kæmpede man i det franske Underhuus og Sukkerloven, men Debatten, som syntes at kunne vare længe, frembragte ikkun de allerede anførte Grunde for de forskjellige Anskuelser i denne Sag. Stemningen syntes ikke at være gunstig for Ministrenes Forslag om den indenlandske Sukkerfabrications fuldkomne Afskaffelse, men Regjeringen skal være tilbøielig til at lade Sagen staae uafgjort hen til næste Aar, hvis den ikke kan vinde Majoriteten for sig.
Lolland-Falsters Stifts-Tidende, 1843-05-25
J Kongeriget Sachsen er atter udbrudt en Forfølgelse mod unge Mennesker, som have begaaet den Forbrydelse at interessere sig for deres Fædrelands og hele Tydsklands Frihed og det, de ansee for dets Lykke, hvilket paa Tydsk kaldes Amtriebe.
Lolland-Falsters Stifts-Tidende, 1843-05-25
72 Studenter fra forskjellige Universiteter ere fængslede og beskyldes for - uden at have stiftet nogehemmeligt Selskab – at have villet udtale sig for hinanden over politiske Gjenstande for under visse Conjuncturer at kunne kjende hinanden og holde sammen.
Lolland-Falsters Stifts-Tidende, 1843-05-25
AVERTISSEMENTS. Dart hvorefter Betalingen erlægges for officielle Avertissementer i Lollands-Falsters Stiftstidende." Sølv. Rbd. Mk. Sk. For 1 til 2 Linier inclusive. . . . Siden tillægges 6 s. for hver trykt Linie Avertissementet indeholder over 40. Denne Betaling erlægges for almindelig Stiil eller Petit. For Petit antiqua betales 1/4 og for Corpus samt Corpus antiqua 1/2 mere.
Lolland-Falsters Stifts-Tidende, 1843-05-25
Stiftamtet for Lolland og Falster, Nykjøbing den 20de Mai 1843. R. v. Jessen.
Lolland-Falsters Stifts-Tidende, 1843-05-25
J Overeensstemmelse med Forordningen af 27de September 1799 8, 20 bringes herved til offentlig Kundskab, at i den paa Høiesterets Orden for indeværende Aar under No 5 anførte Sag : Dr. theol. 8 philos. Overlærer Kalkar og Catechet Borch contra Proprietair C. H. Hansen, i hvilken inden den kongl. Lands-Over- samt Hof- og Stads=Ret den 12te Juli 1841 saaledes er kjendt for Ret: De foranførste for Hovedcitanten Proprietair C. H. Hansen fornærmelige Udladelser bør døde og magtesløse at være og ikke komme ham til Skade paa Ære, gode Navn og Rygte i nogen Maade, og bør Contracitanterne Dr. theol. 8 philos. Overlærer Kalkar og Catechet Borch, for deres i saa Henseende udviste Forhold, hver især bøde 50 Rbd. Sølv til Odense Kjøbstads Fattigkasse samt være den ved Forordningen 27de September 1799 8, 20 anordnede Censur undergiven i 1 Aar. Processens Omkostninger for begge Retter ophæves. Det Jdømte at udredes inden 3 Uger efter denne Doms lovlige Forkyndelse under Adfærd efter Loven."er Fredagen den 19de Mai 1843 i Høiesteret afsagt saadan Dom: Lands-Over- samt Hof- og Stads=Rettens Dom bør ved Magt at stande. Processens Omkostninger for Høiesteret betale Citanterne een for begge og begge for een til Jndstevnte med 100 Rbd. Sølv, saa betale de og paa lige Maade til Justitskassen 1 Rbd. Sølv. Høiesterets Justitscontoir den 19de Mai 1843. Hammerich.
Lolland-Falsters Stifts-Tidende, 1843-05-25
At Cancelliet under Dags Dato har beordret Redacteuren, af Bladet Kjøbenhavnsposten Commercesecretair A. P. Liunge, tiltalt for Overtrædelse af Trykkefrihedslovgivningen med Hensyn til den i bemeldte Blads N 112 for den 15de dennes indrykkede første Artikel med Overskrift Politisk Navetet, det kundgjøres herved i Overeensstemmelse med Frdn. 27 Septbr. Det Kongelige Danske Cancellie, den 16de Mai 1843.
Lolland-Falsters Stifts-Tidende, 1843-05-25
Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade=Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd., hos Hr. P. H. Berg i Nykjø- Hr. Agent L. J. Ben bing paa Falster. zon i Stubbekjøbing. H. Dorph i Saxkiø- - S. M. Roepstorff og bing. Chr. Holst i Nakskov. J. N. Lunddahl i - J. Gottschalck Mariboe. Stege. J. H. Heidenheim i - J. E. Hald i Præstøe.
Lolland-Falsters Stifts-Tidende, 1843-05-25
Nysted. H. P. Ditzel i Vor- B. H. Pohler i Nødby. dingborg.
Lolland-Falsters Stifts-Tidende, 1843-05-25
Da jeg nu er bleven forsynet med et betydeligt Partie af Vinduesglas, bestaaende af efterfølgende Sorter, saasom: Kronglas, Taffel, Brabansk, Celiner, hvidt Franske, Bømisk, hvidt og halvhvidt Brabransk, Stettiner- og Skilderieglas, saa tillader jeg mig at anbefale mig til mine ærede Kunder her i Byen og Byens Omegn, saavelsom til de Snedkere paa Landet, som befatte sig med at indsætte Ruder, hvilke stedse kunne faaes tilskaarne efter Maal i større og mindre Partier, samt i hele Skiver. Tillige er jeg stedse forsynet med forskjellige Dimensioner af Speilglas. Paa de Maal, som for Øieblikket ikke maatte haves, modtages Bestillinger saavel paa Glasset som paa forgyldte Rammer til samme. Ærbødigst K. Knudsen, Glarmester.
Lolland-Falsters Stifts-Tidende, 1843-05-25
En Sahl paa 3 Fag kan erholdes tilleie, enten strax eller til October Flyttetid hos H. Hansen, Lods.
Lolland-Falsters Stifts-Tidende, 1843-05-25
Auction. Løverdagen den 3die Juni førstkommende, Formiddag Kl. 10, afholdes paa Maribo Raadstue offentlig Auction over en Pottemager Peder Wiedersens Enkes Stervboetilhørende Byggeplads, Matr. N. 45 i Byens Østergade med tilliggende Hauge, samt over Stervboets Jordlod No 45 i Østermark, omtrent 2 Skpr. Land. Det bemærkes, at Kjøberen af Byggepladsen berettiges til at oppebære Brandassurancebeløbet for den i Aaret 1832 afbrændte Bygning, imod at Pladsen inden dette Aars Udgang bebygges, og at der, ifald antageligt Bud skeer, ikke afholdes flere Auctioner over Eiendommen. Maribo Byfoged-Comptoir, den 20de Mai 1843. C. A. Møller. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1843-05-27
Lollands Falsters sti Tidende. Redigeret, trykt og udgivet af W. F. Laub i Nykjøbing. No 69. Løverdagen den 27. Mai.
Lolland-Falsters Stifts-Tidende, 1843-05-27
Jndenlandske Efterretninger. Om Festen paa Skamlingsbanke meddeler Hemp. Av. Følgende af et Privatbrev, dateret Haderslev den 20de Mai. Festen blev da feiret paa Skamlingsbanken den 18de. Dannevirke vil idag indholde det Vigtigste, som lader sig skrive; men der er endnu Meget, som kun lader sig sige og fortælle blandt Patrioterne; og Festen selv i sin Heelhed og Fylde lader sig kun føle. Den var en sand Folke= og Nationalfest; den var en Begivenhed, et Factum, som Danmark ei har seet – ja hvorlænge? - i mange hundrede Aar; den var Begyndelsen til en Begyndelse af en Opvaagnen af et næsten uddødt Folk, hvis Underkuelse og dybe Fornedrelse igjennem 600 Aar omsider er begyndt at blive det bevidst, den var Begyndelsen til at lade fremkomme i Virkeligheden Fædrelandskjærlighed, Kraft, Mod og sand Ære og ikke Forfængelighed, som ellers paa alle Tider og Steder igjennem mange, mange Aar har forpestet alt det Gode og Dygtige, som er i den danske Nation; den var et Beviis paa hvorom forresten snart alle Danske tvivlede -at der er en Grændse for Nationalitetens Forhaanelse og Underkuelse; den var et Beviis paa, at der endnu i det mindste i Nordslesvigs Bønder er dansk Blod tilbage. Hvo som har seet denne Fest og forstaaet den, vil endnu ikke opgive Haabet om, at jo Slesvig kan frelses eller rettere kan frelse Danmark o ved sit glimrende Exempel bringe den danske Forfængelighed, Fornemhed, Modløshed og Uenighed til at skamrødme over sig selv. Gid Festen maatte have denne Virkning, da ville dens Følger være uberegnelige!"
Lolland-Falsters Stifts-Tidende, 1843-05-27
Af Kieler-Correspondenzblatt erfares, at en Gave af 10,000 Rbd. der er tilbudt til danske Underviisnings=Anstalter i Slesvig, hidrører fra Grosserer Puggaard, der for Tiden opholder sig paa Sicilien og tidligere havde bestemt denne Sum eller sammes Renter 400 Rbd. aarligen for en Underviisningsanstalt i Kongeriget. Foruden denne betydelige Gave er der af Statsraad Estrup tilbudt Kjøbenhavns Universitet i lignende Øiemed et Legat af 8000 Rbd. til Dotering af en Lærrestol i den slesvigske Particulairret. (Dagen.)
Lolland-Falsters Stifts-Tidende, 1843-05-27
Til Studentertoget til Upsala have nu tegnet sig henved 200 Deeltagere. Touren vil vist blive overordentlig interessant og derhos usædvanlig billig, idet man betaler kun 10 Rbd. for en Reise frem og tilbage til Stockholm, og den almindelige Fragt for en saadan Tour ellers er henved 60 Rbd. (Aarh. Av.)
Lolland-Falsters Stifts-Tidende, 1843-05-27
Vi maae advare Publicum mod circulerende falske 16 Rigsbankskillinger (de nyed. De ere meget skuffende eftergjorte, Præget selv særdeles godt, men Metallet giver ingen Klang, og har et paafaldende blaat Skjær. (Fris.)¬
Lolland-Falsters Stifts-Tidende, 1843-05-27
Hr. Kehlet i Kjøbenhavn, der har udmærket sig ved Anlæggelsen af sit store Kaffehuus i Erichsens Palais - det største Establissement heri Landet –, hvor Gjæsterne, foruden Beværtning til billige Priser, erholde flere forskjellige Forlystelser, Musik, Foreviisning af Panorama m. m., har ogsaa paa den ham tilhørende Eiendom i Frederiksberg Alle, Alleenberg kaldet, for nogle Aar siden opført en meget stor, særdeles smukt og smagfuldt decoreret Pavillon, der især om Søndagen er besøgt af mange tusinde Kjøbenhavnere. J Haven til denne Eiendom har denne entreprenante Mand nu ogsaa opført, en i disse Dage fuldført, saakaldet Jernbanebygning efter Modellen af den, der var opreist i Dyrehaven i forrige Sommer og som gjorde saa særdeles gode Affairer. Denne Bygning, der er opført af Træ, forsynet med Tag og farvede Lærredsvægge til de 3 Sider, frembyder et overordentligt smukt Skue. Største Deelen af det ophøiede Gulv bestaaer af en bevægelig Skive, paa hvilken der findes et Locomotiv, samt en Række af Vogne og Sophaer, hvorpaa de Lystfarende tage Plads. Ved Hestekraft, anbragt under Gulvet, sættes denne Skive i Bevægelse, og det Hele har da det livlige Udseende af et hurtigt forbifarende Jernbanetrain. Pladsen omkring denne Jernbane er indhegnet af en Række af Lysthuse, bestemte til Beværtning. Denne Forlystelse aabnes paa førstkommende Tirsdag, og vi tvivle ikke paa, at den virksomme og driftige Entrepreneur vil finde sin Regning ved dette Foretagende, hvis Bekostning neppe tør anslaaes til ringere end 4 a 5000 Rbd.
Lolland-Falsters Stifts-Tidende, 1843-05-27
Prisen for en Tour er, ligesom ved Jernbanen i Dyrehaven, ansat til 8 s. for Personen. (Da.)
Lolland-Falsters Stifts-Tidende, 1843-05-27
Dagen fortæller, at Briggen, St. Jan, efterat have modtaget Reparation under Norge, strax var afseilet, men maatte den 12te d. M. paa Grund af Modvind løbe ind til Ny Hellesund. Det Sande turde imidlertid være, at man, efterat være kommet et kort Stykke ud, opdagede en Læk af den Betydenhed, at man ansaae det uforsvarligt længere at fortsætte Reisen. Hvis Dagens Beretning var rigtig, vilde Skibet vel ikke komme hjem, hvilket vil dog troe snart vil blive Tilfældet, naar man med dette jammerlige Skib vover sig herned, paa Grund af dets ynkelige Forfatning venter man formodentlig ogsaa paa Medbør og Magsveir. (Fædrel.)
Lolland-Falsters Stifts-Tidende, 1843-05-27
Morning Chronicle af 12te Mai har efter Galignani Messenger indrykket følgende Artikel Domstolen i Christiansande Stift i Danmark har nylig, beretter et Brev fra Kjøbenhavn, bragt i Anvendelse en gammel Lov der paa Stedet, som straffer en Kone, der findes skyldig i dobbelt Hoer, med at puttes i en Sæk og druknes. Denne barbariske Straf, som tilbagekalder i Erindringen de tyrkiske Sæder, var fastsat af Domstolen imod en gift Kone ved Navn Sizine Mogenlesse, som var frugtsommelig ved en Mand kaldet Nicholas Tvargueland, som ogsaa var gift. Overretten i Odense, til hvilken Sagen blev indanket, stadfæstede Dommen med Tillæg, at den ikke skulde exeqveres førend Konen havde været i Barselseng. De dømte indgik til Kongen med et Bønskrift og Forandring i Straffen, og Justitsministeren understøttede deres Begjæring med den bemærkning, at Samfundet vilde være tilfredsstillet ved at Konen straffedes med 10 Aars Arbeide og Manden med 5. Der var ingen Tvivl om, tilføier Brevet, at denne Jndstilling vilde blive bifalden. (Fdl.)
Lolland-Falsters Stifts-Tidende, 1843-05-27
Dr. Krarups betydelige, af flere sjeldne Værker bestaaende, Bogsamling, som skal have kostet Eieren en meget betydelig Sum, efter Forlydende mellem 8 og 9000 Rbd., gik ved Auctionen ikkun i 15 til 1600 Rbd. Saaledes blev iblandt Andet Begyndelsen af et græsk Lexicon, som udkommer i Paris og som har kostet 185 Rbd. solgt for 12 Rbd., men rigtignok var dermed forbunden Forpligtelsen til at modtage Fortsættelsen, der koster 5 Rbd. Heftet. Det kongelige Bibliothek tilkjøbte sig flere sjeldne Haandskrifter. (Aalb. Av.)
Lolland-Falsters Stifts-Tidende, 1843-05-27
Residerende Capellan ved Holmens Kirke i Kjøbenhavn og Præst ved Søetatens Hospital J. A. Riis er efter nogen Tids Sygeleie i Tirsdags ved Døden afgaaet, kun 49 Aar gammel. Ved Retsindighed og Flid i sit Embede, ved ualmindelig Velvillie i alle Forhold og navnlig ved overordentlig Godgjørenhed imod Fattige og Ulykkelige havde han erhvervet sig megen Agtelse og Kjærlighed. (Berl. Tid)
Lolland-Falsters Stifts-Tidende, 1843-05-27
J disse Dage er Dr. Philosophiæ Bjørn, tidligere Rector ved Nyborg for faa Aar siden nedlagte lærde Skole og Forfatter af flere forhen almindeligen afbenyttede mathematiske Lærebøger, uden foregaaende Sygeleie afgaaet ved en pludselig Død paa Lyststedet Frydenlund ved Strandveien, hvilken Eiendom den Afdøde havde kjøbt efter sin Entledigelse. (Dagen.)
Lolland-Falsters Stifts-Tidende, 1843-05-27
Atter igaar (den 18de), hedder det fra Svendborg i Byens Avis, hensov en af Byens agtværdige Veteraner, Capitain og Stadsmusicus G. H. Simonsen, Chef for Svendborg Borgervæbning.
Lolland-Falsters Stifts-Tidende, 1843-05-27
Under 18de Mai er der meddeelt Cand. pharm. N. J. Th. Wolf, der har tilkjøbt sig det saakaldte Svaneapothek i Aarhuus, allerhøieste Bevilling til at drive bemeldte Apothek.
Lolland-Falsters Stifts-Tidende, 1843-05-27
Cand. pharm. Bülow har erholdt Tilladelse til at oprette et Apothek paa Nørrebro.
Lolland-Falsters Stifts-Tidende, 1843-05-27
Corresp.) Kjøbenhavn den 23de Mai. En Jndsender i Kjøbenhavnsposten har nu ogsaa talt et Ord til Fordeel for Hovedstadens Almueskolelærere, og yttret Ønske om, at deres Stilling maatte blive forbedret. Da vi temmelig nøie kjende disse Læreres Forhold, skulle vi tillade os at meddele nogle oplysende Bemærkninger om denne Gjenstand.
Lolland-Falsters Stifts-Tidende, 1843-05-27
Betalingen for en Almueskolelærer i Kjøbenhavn er beregnet timeviis a 1 Mk. for Timen, og naar en saadan Lærer har en saakaldet heel Dagskole, eller 6 Timers Underviisning om Dagen, tjener han paa 288 Rbd. om Aaret. De Lærere, som kun have en halv Dagskole, eller en Aftenskole, tjene naturligviis mindre, men have selvfølgelig ogsaa mindre at bestille. Bliver en Lærer syg constitueres en anden Lærer, som Communen betaler, hvis Sygdommen ikke varer over 3 Maaneder, og selv om det gaaer over denne Tid, er det os ikke bekjendt at man har holdt sig strengt til Ordene. Som lovbefalet Egenskab for at blive ansat som Lærer ved en offentlig Skole, udfordres egentlig kun, at Aspiranten skal underkaste sig en meget tarvelig Prøve for vedkommende Skolecommission i Skrivning, Læsning, Regning, Religion og Catechisation: men nu for Tiden turde der neppe findes nogen Almueskolelærer i Kjøbenhavn, der ikke er Student, og de Allerfleste ere theologiske Candidater.
Lolland-Falsters Stifts-Tidende, 1843-05-27
Efter denne Fremstilling af Almueskolelærerens Kaar, og de Fordringer, der gjøres til ham, ville vi med et Par Ord ogsaa omtale Lærernes Stilling ved de andre Skoler i Kjøbenhavn, saavel ved de saakaldte Borgerskoler, eller, som man nu har omdøbt dem Realskoler, som ved de private lærde Skoler. Den regulaire Betaling for en Lærer ved de meest anseete af disse Skoler er 2 Mk. for Timen, og hvor den overstiger denne Priis er det enten paa Grund af, at det er et speciel Fag, eller ogsaa at det er en gammel, længe tjent Lærer, eller endelig, at det er en Mand af udmærket Dygtighed, der kan gjøre Fordringer. J de almindelige, det vil sige, de allerfleste Skoler, er Betalingen for en Lærer 1 Mk. om Timen, og den overstiger ikke 24 s. J flere af disse Skoler, har man indført den lidet priselige Skik at betale Læreren, mod billetter, hvoraf følger, at han ingen Betaling faaer i Ferierne, og i alle Skoler er det en Regel, at Læreren selv maa afholde Udgiften ved at lade sine Forretninger besørge i Sygdomsforfald.
Lolland-Falsters Stifts-Tidende, 1843-05-27
Af denne Fremstilling fremgaaer, at Almueskole læreren i Kjøbenhavn slet ikke er ringere aflagt, end Lærerne i Regelen taget ved de almindelige Borgerskoler, og han har den Fordeel forud for dem, at han faaer sin Betaling, hvad enten han er syg eller ikke, hvad enten der er Ferier eller ikke. Vi indrømme gjerne, at Almueskolelæreren i Kjøbenhavn, ligesaalidet som andetsteds, kan siges at være aflagt i Forhold til sit Arbeides Vigtighed, men slet betalt kan man ikke kalde ham i Sammenligning med hans Colleger, og vi skulde overhovedet mene, at det for en ung Candidat ikke er saa ilde at begynde med en fast Ansættelse paa circa 300 Rbd. om Aaret, der vil komme i Betragtning ved fremtidig Befordring. Hvad vi derimod mene, at der er ligemeget i Communens og Lærernes Jnteresse, det er, at Lærerne erholdt Udsigt til et Tillæg efter et vist Aaremaal. Nu for Tiden ansee de Herrer Candidater altfor gjerne Skolen som en Skjærsild, der nødtvungen maa gjennemgaaes, og man haster saameget som muligt at slippe ud af den. Men ligesaalidet som Skolerne ere tjente med gamle udslidte Lærere, ligesaalidet ere de tjente med at skifte hvert 4de eller 5te Aar. Erholdt de derimod Udsigt til et passende Tillæg af f. Ex. 4 s. for Timen efter 6 Aars Tjeneste og 8 s. for Timen efter 10 Aars Tjeneste saaledes at altsaa en Lærer, der havde tjent i sidstnævnte Tidsrum vilde erholde circa 450 Rbd. om Aaret, saa skulde vi formene, at Lærerne ikke med Føie kunde klage, og at Skolerne ogsaa vilde være vel farne med dette Arrangement. Ligeledes var det ønskeligt, at der sikkredes de gamle Lærere en anstændig Pension, men for Kjøbenhavns Vedkommende ansee vi dette Punkt, for det underordnede, da det ikke er ønskeligt, og ifølge de stedfindende Forhold heller ikke vel tænkeligt, at Skolerne i Fremtiden ville beholde gamle Lærere.
Lolland-Falsters Stifts-Tidende, 1843-05-27
Ved Tallotteriets 1375 Trækning i Wandbek udkom: Befordringer. Sognepræst for Staby og Madum Menigheder i Ribe Stift samt Provst for Skodborg, Vandfuld og Ulvborg Herreder, F. C. Petersen, er allernaadigst beskikket til Sognepræst for Daugberg, Mønsted og Smollerup, Menigheder i Viborg Stift; Sognepræst for Rohr, Hansted, og Vixø Menigheder i Aalborg Stift, C. F. Bagger, til Sognepræst for Øster- og Vester=Assels Menigheder i samme Stift.
Lolland-Falsters Stifts-Tidende, 1843-05-27
Reisende fra den 17de til den 24de Mai 1843. Fra Gaabense til Vordingborg. Med Pakkeposten: Jomfru Døllner; Styrmand Møller; Sømand Ebbesen. Med Personposten. Hr. Gamst; Apotheker Mohr, Fuldmægtig Lindholm; Boghandler Thaarup; Provst Garde. Udenfor Posterne: Baron Rosenørn-Lehn med Tjener, Fuldmægtig Knudsen. Fra Vordingborg til Gaabense. Med Pakkeposten: Kammerraad Friederichsen; Kammerjunker Haxthausen. Med Personposten: Madame Dorschæns med Datter; Capt. i Søetaten Fischer, Hr. Gamst; Frøkenerne Hinchelden og Fischer; Jomfru Clausen; Hr. Billeschou; Cand. Holm; Frøken Top; Hr. Sangmann, Jomfru Ahrentzen; Dhrr. Schau og Hørup; Madame Møller. Udenfor Posterne: Capt. Olsvig; Kammerherre Amtmand de Neergaard; Hr. Menckel; Boghandler Thaarup; Dhrr. Lichtenberg og Jbsen; Grosserer Bech med Familie; Lieutenant v. Castenschiold; Skovrider Holten med Familie; M. Lazarus; Forpagterne Fin og Kortvad. Med Dampskibet "Caroline Amalie, ankom den 18de Mai fra Kjøbenhavn til Gaabense, Kjøbmand Barlon; FrøkkenBarner; Bagermester Ravnkilde med Søster. - Den 19de Mai ankom med "Christian den Ottende: Pastor Biering; Fuldmægtig Andersen; Capellan Lund; Handelsbetjent Wulff, Jomfru Nielsen; Enkefrue Breinholm med Datter, Jomfruerne Jansen og Andersen; Madame Jørgensen med Barn. - Med samme Skib afgik til Svendborg, Kjøbmændene Boas (med Søn) og Sindrup; Tobakspindersvend Baagøe; Avlsforvalter Clement; Forvalter Clement; Pastor Laub; Hr. Haae.